
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 980 


30 Ιουλίου 2001 


ΑΠΟΦΑΣΕΙ Σ 

Αριθ. ΥΠΑ/Δ2/Γ/30785/11761 
Υιοθέτηση Προτύπων και Συνιστώμενων Πρακτικών του 
Παραρτήματος 18 της Σύμβασης του Σικάγου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του άρθρου 191α του ν. 1815/88 (ΦΕΚ 250/Α) όπως 
προστέθηκε με το άρθρο 11 παρ. 1 του ν. 2898/01 "Σύστα¬ 
ση και λειτουργία Συμβουλίου Αστικών Συγκοινωνιών Θεσ¬ 
σαλονίκης, όροι οικονομικής συμφωνίας μεταξύ Ελληνικού 
Δημοσίου και Οργανισμού Αστικών Συγκοινωνιών Θεσσα¬ 
λονίκης και άλλες διατάξεις." (ΦΕΚ 71/Α), 
β. Του ν. 211/47 (ΦΕΚ 35/Α) "Περί κυρώσεως εν Σικάγω 
υπογραφείσης Συμβάσεως Διεθνούς Πολιτικής Αεροπο¬ 
ρίας" και ειδικότερα των άρθρων 37,54 και 90 αυτής, 
γ. Του ν.δ. 714/70 "Περί ιδρύσεως Δ/νσεως Εναερίων Με¬ 
ταφορών παρά τω Υπουργείω Συγκοινωνιών και Οργανώ- 
σεως της Υπηρεσίας Πολιτικής Αεροπορίας." (ΦΕΚ238/Α), 
όπως τροποποιήθηκε με το ν. 1340/83 "Τροποποίηση δια¬ 
τάξεων ν.δ.714/1970 "Περί ιδρύσεως Δ/νσεως Εναερίων 
Μεταφορών παρά τω Υπουργείω Συγκοινωνιών και Οργα- 
νώσεως της Υπηρεσίας Πολιτικής Αεροπορίας" και συνα¬ 
φών διατάξεων." (ΦΕΚ 35/Α), 
δ. Του π.δ. 56/89 "Οργανισμόςτης ΥΠΑ" (ΦΕΚ28/Α) όπως 
τροποποιήθηκε μεταγενέστερα με τα π. δ/τα 439/89 (ΦΕΚ 
190/Α), 19/92 (ΦΕΚ4/Α), 35/93 (ΦΕΚ 13/Α) και 80/96 (ΦΕΚ 
62/Α), 

2. Το Παράρτημα (Αιίπθχ) 18 της Σύμβασης του Σικάγου 
"Η Ασφαλής Αερομεταφορά Επικινδύνων Υλικών", 

3. Την ανάγκη ενσωμάτωσης στο εθνικό δίκαιο των κανό¬ 
νων του ανωτέρου Παραρτήματος. 

4. Το γεγονός ότι από τη δημοσίευση της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο πρώτο 

Υιοθετούμε και ενσωματώνουμε στο Εθνικό Δίκαιο της 
χώρας τα Πρότυπα καιτιςΣυνιστώμενες πρακτικές του Πα¬ 
ραρτήματος (Αππθχ) 18 της Σύμβασης του Σικάγου, ειδι¬ 
κότερα την 2η έκδοση του Ιουλίου 1989, στην οποία έχει εν¬ 
σωματωθεί και η τροποποίηση 5 (04.11.99). 


Το μεταφρασμένο στην Ελληνική γλώσσα κείμενο από το 
Αγγλικό πρωτότυπο, έχει ως ακολούθως : 

"Η ΑΣΦΑΛΗΣ ΑΕΡΟΜΕΤΑΦΟΡΑ ΕΠΙΚΙΝΔΥΝΩΝ ΥΛΙΚΩΝ 

ΠΡΟΛΟΓΟΣ 
ΙΣΤΟΡΙΚΗ ΑΝΑΔΡΟΜΗ 

Το περιεχόμενο του Παραρτήματος αυτού, εκπονήθηκε 
από την Επιτροπή Αεροναυτιλίας, προκειμένου να ανταπο- 
κριθεί στις απαιτήσεις των Συμβαλλομένων Κρατών για κα¬ 
θιέρωση ενός συστήματος κοινά αποδεκτών διαδικασιών 
που θα διέπουν την ασφαλή εναέρια μεταφορά των επικιν¬ 
δύνων φορτίων. Προκειμένου όμως να υπάρχει συνάφεια με 
τους κανονισμούς που διέπουν την μεταφορά των επικινδύ¬ 
νων φορτίων και με τα άλλα μέσα μεταφοράς, οι κανόνες 
που του Παραρτήματος αυτού βασίζονται στις Συστάσεις 
της εξ Ειδικών σε θέματα Επικινδύνων Υλικών Επιτροπής 
του ΟΗΕ, καθώς και τους Κανονισμούς της Διεθνούς Επι¬ 
τροπής Ατομικής Ενέργειας, που αναφέρονται στην Ασφα¬ 
λή Μεταφορά των Ραδιενεργών Υλικών. 

Σχέση με τις Τεχνικές Οδηγίες για την Ασφαλή Αερομε¬ 
ταφορά Επικινδύνων Υλικών (ϋοο 9284) 

Οι διατάξεις του Παραρτήματος 18, διέπουν την διεθνή απ’ 
αέρος μεταφορά των επικινδύνων υλικών. Οι γενικού χαρα¬ 
κτήρα διατάξεις του παρόντος, ενισχύονται από τις λεπτομε¬ 
ρείς προδιαγραφές των Τεχνικών Οδηγιών για την Ασφαλή Αε¬ 
ρομεταφορά των Επικινδύνων Υλικών (ϋοο 9284). 

Ενέργειες από πλευράς συμβαλλομένων κρατών 

Γνωστοποίηση των διαφορών. Σύμφωνα με το Άρθρο 38 
της Σύμβασης του Σικάγου, τα Συμβαλλόμενα Κράτη υπο- 
χρεούνται να γνωστοποιούν στον Οργανισμό, τις όποιες 
διαφορές παρατηρούνται μεταξύ των εθνικών τους κανονι¬ 
σμών ή πρακτικών και των Διεθνών Προτύπων, που περιέ- 
χονται στο παρόν Παράρτημα και στις Τροποποιήσεις του. 
Τα Συμβαλλόμενα Κράτη, καλούνται επίσης να προβαίνουν 
στην γνωστοποίηση των όποιων διαφορών τους από τις Συ- 
νιστώμενες Πρακτικές και τις τροποποιήσεις τους, οι οποί¬ 
ες περιέχονται στο παρόν, εφόσον η γνωστοποίηση τέτοι¬ 
ων διαφορών είναι σημαντική για την ασφάλεια της αερο¬ 
ναυτιλίας. Επίσης, τα Συμβαλλόμενα Κράτη καλούνται να 
κρατούν ενήμερο τον Οργανισμό, για οποιεσδήποτε δια¬ 
φορές που ενδεχομένως προκύψουν στη πορεία ή για την 
απάλειψη διαφορών που είχαν γνωστοποιηθεί στο παρελ- 

θόν. Μετά από την υιοθέτηση κάθε τροποποίησης του πα¬ 
ρόντος, ζητείται από τα Συμβαλλόμενα Κράτη να προβούν 
σε γνωστοποίηση τυχόν διαφορών. 

Επίσης, πέρα από την υποχρέωση που απορρέει για τα 
Κράτη σύμφωνα με το Άρθρο 38 της Σύμβασης, εφιστάται 
η προσοχή των Κρατών, αναφορικά με τις διατάξεις του 
Παραρτήματος 15, τις σχετικές με την δημοσίευση (μέσω 
της Υπηρεσίας Αεροναυτικών Πληροφοριών), των διαφο¬ 
ρών που υπάρχουν μεταξύ των εθνικών κανονισμών και των 
προτύπων του ΙΟΑΟ. 

Στην συγκεκριμένη περίπτωση της 2.2.1, θα πρέπει να 
σημειωθεί ότι τα Συμβαλλόμενα Κράτη ενδέχεται να δηλώ¬ 
σουν μια διαφοροποίηση μόνον όταν αδυνατούν να αποδε¬ 
χθούν τον υποχρεωτικό χαρακτή ρα των Τ εχνικών Οδηγιών. 
Αποκλίσεις από τις λεπτομερείς διατάξεις των Τεχνικών 
Οδηγιών, πρέπει να αναφέρονται στον ΙΟΑΟ, προκειμένου 
να δημοσιευθούν αυτές στο παραπάνω εγχειρίδιο Τεχνι¬ 
κών Οδηγιών, σύμφωνα με την 2.5 του παρόντος. Τέτοιου 
είδους αποκλίσεις από τις Τεχνικές Οδηγίες, δεν θα δημο¬ 
σιεύονται με οποιεσδήποτε άλλες διαφορές σε ένα Συ¬ 
μπλήρωμα του παρόντος και δεν θα δημοσιεύονται σύμ¬ 
φωνα με τις διατάξεις του Παραρτήματος 15. 

Διανομή πληροφοριών. Όταν γίνονται ή αίρονται κάποι¬ 
ες αλλαγές σε ευκολίες, υπηρεσίες και διαδικασίες που 
άπτονταιτης πτητικής λειτουργίας των α/φών και οι οποίες 
είναι αντίστοιχες με τα πρότυπα που περιγράφονται στο 
παρόν, θα πρέπει οι αλλαγές αυτές να γνωστοποιούνται και 
να τίθενται σε ισχύ, σύμφωνα μετά όσαπροβλέπονται στο 
Παράρτημα 15. 

Περιγραφή των μερών του Παραρτήματος 

Το Παράρτημα αποτελείται από τα παρακάτω τμήματα, 
τα οποία και απαντώνται και σε κάθε άλλο Παράρτημα (Αη- 
πθχ): 

I. Το περιεχόμενο εκείνο που αναφέρεται στο συγκεκρι¬ 
μένο Παράρτημα, αυτό καθ εαυτό: 

Πρότυπα και Συνιστώμενες Πρακτικές που υιοθετούνται 
από το Συμβούλιο, σύμφωνα με τις διατάξεις της Σύμβα¬ 
σης και ορίζονται ως εξής: 

Α. Πρότυπο: Κάθε προδιαγραφή για τα φυσικά χαρακτη¬ 
ριστικά, διαμόρφωση, επίδοση, προσωπικού ή διαδικα¬ 
σίας, η ομοιόμορφη εφαρμογή της οποίας, αναγνωρίζεται 
ως αναγκαία για την ασφάλεια ή την ομαλή διεξαγωγή της 
διεθνούς αεροναυτιλίας και προς την οποία τα Συμβαλλό¬ 
μενα Κράτη θα συμμορφώνονται, σύμφωνα με την Σύμβα¬ 
ση. Στην περίπτωση αδυναμίας συμμόρφωσης, σύμφωνα 
με το Άρθρο 38, πρέπει αυτή υποχρεωτικά να αναφέρεται 
στο Συμβούλιο. 

Β. Συνιστώμενη Πρακτική: Κάθε προδιαγραφή για φυσι¬ 


κά χαρακτηριστικά, διαμόρφωση, σύσταση, επίδοση, προ¬ 
σωπικό ή διαδικασία, η ομοιόμορφη εφαρμογή της οποίας 
κρίνεται επιθυμητή από πλευράς ασφαλείας, κανονικότη¬ 
τας ή αποτελεσματικότητας της Διεθνούς Αεροναυτιλίας 
και προς την οποία τα Συμβαλλόμενα Κράτη θα προσπα¬ 
θήσουν να συμμορφωθούν σύμφωνα με την Σύμβαση. 

Προσαρτήματα. Αποτελούν υλικό το οποίο καταλαμβά¬ 
νει ένα χωριστό μέρος του Αππθχ και είναι μέρος των προ¬ 
τύπων που έχουν υιοθετηθεί από το Συμβούλιο. 

Ορισμοί Τεχνικών όρων, οι οποίοι χρησιμοποιούνται στα 
Πρότυπα και τις Συνιστώμενες Πρακτικές και οι οποίοι δεν 
είναι αυτονόητοι και δεν έχουν αποδεκτή λεξικογραφική 
ερμηνεία. Κάθε ορισμός δεν έχει ανεξάρτητο χαρακτήρα, 
αλλά αποτελεί βασικό μέρος των Προτύπων μέσα στα 
οποία αναφέρεται ο αντίστοιχος όρος, αφού μια αλλαγή 
στην έννοια του όρου θα μπορούσε να έχει επίπτωση στην 
αντίστοιχη προδιαγραφή. 

Πίνακες και Σχήματα, τα οποία συνοδεύουν τα Πρότυπα 
και τις Συνιστώμενες Πρακτικές. 

II. Υλικό, αποδεκτό που έχει γίνει δεκτό από το Συμβούλιο 
για δημοσίευση, το οποίο έχει σχέση με τα Πρότυπα και τις 
Συνιστώμενες Πρακτικές: 

• Πρόλογος, με ιστορικό και επεξηγηματικό περιεχόμε¬ 
νο, βασιζόμενο στις ενέργειες του Συμβουλίου. Περιέχουν 
μια επεξήγηση των υποχρεώσεων των Κρατών αναφορικά 
με την εφαρμογή των Προτύπων που απορρέουν από την 
Σύμβαση και την Απόφαση Υιοθέτησης τους. 

• Εισαγωγή, όπου περιέχονται επεξηγήσεις, κυρίως 
στην αρχή κάθε μέρους, Κεφαλαίου, του παρόντος, προ¬ 
κειμένου να βοηθηθούμε στην κατανόηση της εφαρμογής 
των Προτύπων. 

• Οι Σημειώσεις, που περιέχονται στο Αππθχ, δεν αποτε¬ 
λούν μέρος των Προτύπων και των συνιστωμένων Πρακτι¬ 
κών, αλλά έχουν σαν σκοπό το να δώσουν πραγματικές 
πληροφορίες ή παραπομπές σχετικές με συγκεκριμένα 
Πρότυπα. 

• Προσθήκες. Αποτελούνται από υλικό υποβοηθητικό 
των Προτύπων το οποίο αποτελεί οδηγό για την εφαρμογή 
τους 

Επιλογή της γλώσσας 

Το Παράρτημα αυτό έχει εκπονηθεί σε πέντε γλώσσες, 
την Αγγλική, την Αραβική, την Γαλλική, την Ρωσική και την 
Ισπανική. Κάθε Συμβαλλόμενο Κράτος καλείται να επιλέξει 
κάποιο από τα παραπάνω κείμενα προκειμένου να το εντά¬ 
ξει στο εθνικό του σύστημα είτε με απευθείας εφαρμογή 
του ξενόγλωσσου κειμένου, είτε με μετάφραση στην εθνι¬ 
κή του γλώσσα, και να το γνωστοποιήσει στον Οργανισμό. 


Πίνακας Α 

Τροποποιήσεις του Παραρτήματος 18 


Τροποποίηση 

Πηγή 

Αντικείμενο 

Υιοθέτηση/Αποδοχή 

Ισχύς 

Εφαρμόσιμη 

1η έκδοση 

Μελέτη Επιτροπής 
Αεροναυτιλίας 


26/6/1981 

1/1/1983 

1/1/1984 

1 

Έκτη Συνάντηση της 
Υποεπιτροπής 
για τα ΕΥ 

Διάφορες τροποποιήσεις για 
ευθυγράμμιση με τις Συστάσεις 
της εξ Ειδικών επιτροπής του ΟΗΕ 
και της ΙΑΕΑ 

26/11/1982 

26/3/83 

1/1/1984 











ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


13709 


Τροποποίηση 

Πηγή 

Αντικείμενο 

Υιοθέτηση/Αποδοχή 

Ισχύς 

Εφαρμόσιμη 

2 

5η, 6η και 7η Συναντήσεις 
της Υποεπιτροπής για τα ΕΥ 

Βελτιωμένοι ορισμοί για την 
υπερσκευασία (ονοιραοΙή και την 
Αυτοτελή Μονάδα Μεταφοράς 
ΦορτίΤρου (υϋΟ). Ορισμοί της 
συσκευασίας και του Μέσου 
Συσκευασίας, ευθυγραμμίζονται με 
τις Συστάσεις της Εξ Ειδικών 
Επιτροπής του ΟΗΕ. Επί πλέον η 
παράγραφος που καλύπτει την 
επίγεια μεταφορά από και προς τα 
αεροδρόμια. Αναθεωρήθηκε η 
απαίτηση για παροχή πληροφοριών 
στον Κυβερνήτη, έτσι ώστε να 
προσδιορισθεί το πότε αυτή η 
πληροφόρηση πρέπει να δίνεται. 

1/1/1983 

1/10/1983 

1/1/1984 

3 

8 η Συνάντηση της 
Υποεπιτροπής επικινδύνων 
Υλικών 

Διευκρίνιση των περιπτώσεων 
εκείνων κατά τις οποίες γίνονται 
εξαιρέσεις. Διευκρίνιση των 

απαιτήσεων διαχωρισμού για 
δηλητήρια ή μολυσματικές ουσίες, 
από ζώα ή τρόφιμα 

25/3/1985 

29/7/1985 

1/1/1986 

4 

2 η έκδοση 

11 η Συνάντηση Της 
Υποεπιτροπής για 
τα ΕΥ 

Γενική απλοποίηση των διατάξεων 
του Αππθχ 18, με την απαλοιφή 
των τεχνικών λεπτομερειών. 
Διάφορες τροποποιήσεις 
μερικών διατάξεων 

24/2/1989 

23/7/1989 

16/11/1989 

5 

14 η και 16 η Συναντήσεις 

Διευκρίνιση επί της υποχρέωσης 
των Κρατών όπως αυτά 

συμμορφώνονται με κάθε 

τροποποίηση των Τεχνικών 

Οδηγιών για την Ασφαλή Από αέρος 
Μεταφορά Επικινδύνων Υλικών 

(Οοο 9284). Διευκρίνιση επί των 
εξαιρουμένων Επικινδύνων Υλικών 
που φέρουν μαζί τους οι επιβάτες 
και τα μέλη πληρώματος 

10/3/1999 

19/7/1999 

4/11/1999 

6 

Έβδομη συνάντηση 

αναθεώρηση των ορισμών των 
επικινδύνων υλικών, του μέλους 
πληρώματος, του μέλους 

πληρώματος πτήσεων και του 
κυβερνήτη 

1 Νοεμβρίου 2000 


ΔΙΕΘΝΗ ΠΡΟΤΥΠΑ ΚΑΙ ΣΥΝΙΣΤΩΜΕΝΕΣ ΠΡΑΚΤΙΚΕΣ 
ΚΕΦΑΛΑΙΟ 1 
ΟΡΙΣΜΟΙ 

Οι παρακάτω όροι οσάκις χρησιμοποιούνται στο παρόν, 
έχουν τις εξής έννοιες: 

Αερομεταφορέας: Κάποιο άτομο, φορέας ή επιχείρηση 
που εμπλέκεται ή προτίθεται να εμπλακεί στην εκμετάλ¬ 
λευση αεροσκαφών. 

Απαλλαγή: Είναι η εξουσιοδότηση που εκδίδεται από την 
αρμόδια αρχή, βάσει της οποίας παρέχεται η δυνατότητα 
εξαίρεσης από τις διατάξεις του παρόντος Παραρτήματος. 

Αποστολή: Μία ή περισσότερες συσκευασίες επικινδύνων 
υλικών, που γίνονται αποδεκτές από κάποιον αερομεταφο¬ 
ρέα, και παραδίδονται σε μια δεδομένη χρονική στιγμή από 
συγκεκριμένο αποστολέα, προκειμένου να μεταφερθούν 
αυτές και στο σύνολό τους, από ένα συγκεκριμένο τόπο 
προς τη διεύθυνση ενός συγκεκριμένου παραλήπτη. 


Αριθμός ΙΙΝ: είναι ο τετραψήφιος αριθμός που δίνεται 
από την Εξ Ειδικών στην Μεταφορά Επικινδύνων Υλικών, 
Επιτροπή του ΟΗΕ, ο οποίος αποτελεί την ταυτότητα μιας 
ουσίας ή μιας συγκεκριμένης ομάδας ουσιών. 

Ασύμβατα: Ο όρος αυτός αναφέρεται σε επικίνδυνα υλι¬ 
κά, τα οποία εάν αναμειχθούν θα μπορούσαν να προκαλέ- 
σουν επικίνδυνη άνοδο θερμοκρασίας ή δημιουργία αε¬ 
ρίων ή να παράγουν κάποια διαβρωτική ουσία. 

Ατύχημα Επικινδύνων Υλικών: Καλείται κάθε περιστατικό 
που έχει σχέση με την εναέρια μεταφορά επικινδύνων υλι¬ 
κών και το οποίο έχει σαν αποτέλεσμα τον θανατηφόρο ή 
σοβαρό τραυματισμό ενός ατόμου ή την πρόκληση μείζο- 
νος υλικής ζημίας. 

Αυτοτελής Μονάδα Μεταφοράς Φορτίου (υηίί Εοαό ϋθ- 
νίοθ - υϋθ): Κάθε τύπος εμπορευματοκιβωτίου, ή παλέτας 
αεροπλάνου με δίκτυ. 

Σημείωση. Στονπαραπάνω ορισμό δεν περιλαμβάνεται η 
έννοια της Υπερσκευασίας (ΟνοιραοΙή. 

Ειδική Ονομασία Αποστολής: Είναι το όνομα που χρησι¬ 
μοποιείται για να περιγράφει ένα συγκεκριμένο αντικείμε¬ 
νο ή ουσία και το οποίο αναγράφεται σε άλατα συνοδευτι¬ 
κά έγγραφα και, εφόσον πρέπει, στις συσκευασίες. 

Επιβατικό Αεροσκάφος: Κάθε αεροσκάφος, που μεταφέ¬ 
ρει κάθε πρόσωπο, άλλο εκτός του πληρώματος, μέλη του 
προσωπικού του αερομεταφορέα, τους εξουσιοδοτημέ¬ 
νους εκπροσώπους της αρμόδιας κρατικής αρχής ή των 
προσώπων που συνοδεύουν κάποια αποστολή εμπορεύ¬ 
ματος ή φορτίου γενικότερα. 

Εξαίρεση Είδους: Είναι το επικίνδυνο υλικό εκείνο το 
οποίο βάσει κάποιας διάταξης του παρόντος Παραρτήμα¬ 
τος, εξαιρείται από τις απαιτήσεις που κανονικά θα είχαν 
εφαρμογή και για αυτό το υλικό. 

Εξαίρεση Εφαρμογής: Είναι η πράξη της αρμόδιας αρ¬ 
χής, βάσει της οποίας παρέχεται η δυνατότητα της μη 
εφαρμογής των διατάξεων του παρόντος Παραρτήματος. 

Επικίνδυνα Υλικά: Αντικείμενα ή ουσίες οι οποίες είναι 
ικανές να αποτελέσουν κίνδυνο για την υγεία, την ασφά¬ 
λεια, σε είδη μεγάλης αξίας ή στο περιβάλλον. Τα υλικά αυ¬ 
τά εμφαίνονται στον κατάλογο των επικινδύνων Υλικών, ο 
οποίος εμπεριέχεται στις Τεχνικές Οδηγίες ή αντικείμενα 
και ουσίες οι οποίες έχουν καταταχθεί σε τάξεις, σύμφωνα 
με τις παραπάνω Τεχνικές Οδηγίες. 

Κράτος Εκμεταλλευόμενου: Το κράτος στο οποίο ο αε¬ 
ρομεταφορέας έχει την κύρια βάση της επιχείρησης του ή 
το μέρος όπου αυτός έχει τον μόνιμο τόπο διαμονής του 
(σε περιπτώσεις που δεν υπάρχει τέτοια έδρα). 

Κράτος Προέλευσης: Το κράτος στην επικράτεια του οποί¬ 
ου το φορτίο φορτώθηκε για πρώτη φορά στο αεροσκάφος. 

Κυβερνήτης: Είναι ο χειριστής ο οποίος έχει ορισθεί από 
τον αερομεταφορέα (ή ο ιδιοκτήτης του αεροσκάφους, 
προκειμένου για την ιδιωτική αεροπορία), για να ασκεί κα¬ 
θήκοντα κυβερνήτη, και να είναι υπεύθυνος για την ασφα¬ 
λή διεξαγωγή της πτήσης. 

Μέλος Πληρώματος: Το άτομο εκείνο στο οποίο έχει ανα¬ 
τεθεί η εκτέλεση υπευθύνων καθηκόντων επί αεροσκάφους, 
κατά την διάρκεια μιας περιόδου του χρόνου πτήσεως 

Μέλος Πληρώματος Πτήσεως: Είναι το μέλος πληρώμα¬ 
τος, κάτοχος πτυχίου, που είναι επιφορτισμένο με καθήκο¬ 
ντα ουσιώδη για την πτήση του αεροσκάφους, κατά την 
διάρκεια του χρόνου πτήσεως. 

Μέσα συσκευασίας (Ρεοίορίπρ): Δοχεία, ή άλλα εξαρτή¬ 
ματα και υλικά που είναι αναγκαία προκειμένου τα δοχεία ή 
τα κιβώτια να μπορέσουν ανταποκριθούν στις απαιτήσεις 
του παρόντος. 

Σοβαρός τραυματισμός: Κάθε τραυματισμός τον οποίο 
υφίσταται κάποιο άτομο συνεπεία κάποιου ατυχήματος και 
ο οποίος: 

Α) απαιτεί νοσηλεία για χρόνο πέραν των 48 ωρών, η 
οποία άρχεται εντός επτά ημερών από την ημέρα που εκ¬ 
δηλώθηκε ο τραυματισμός 

Β) έχει σαν αποτέλεσμα το κάταγμα οποιουδήποτε 
οστού (εκτός απλών καταγμάτων δακτύλων, χεριού ή πο¬ 
διού ή της μύτης), ή 

Γ) προκαλεί εκδορές που επιφέρουν σοβαρή αιμορραγία 
ή ζημιά σε νεύρα, μυς ή τένοντες. 

Δ) Προκαλεί βλάβη οποιουδήποτε εσωτερικού οργάνου, ή 

Ε) προκαλεί εγκαύματα δευτέρου ή τρίτου βαθμού ή 
εγκαύματα που καλύπτουν το 5% της επιφάνειας του σώ¬ 
ματος, ή 

Στ) συνεπάγεται διαπιστωμένη έκθεση σε δηλητηριώδεις 
ουσίες ή ακτινοβολία 

Συμβάν Επικινδύνων Υλικών: Κάθε περιστατικό, εκτός 
ατυχήματος, που έχει σχέση με την εναέρια μεταφορά επι¬ 


κινδύνων υλικών και το οποίο δεν λαμβάνει χώρα μόνο επί 
του α/φους. Αποτέλεσμα δε αυτού μπορεί να είναι ο τραυ¬ 
ματισμός προσώπου, υλικές ζημίες, πυρκάίά, θραύση, 
διαρροή υγρού ή ραδιενέργειας ή άλλες ενδείξεις που 
μαρτυρούν ότι δεν διατηρήθηκε η ακεραιότητα της συ¬ 
σκευασίας. Κάθε περιστατικό που έχει σχέση με την μετα¬ 
φορά επικινδύνων υλικών, το οποίο θέτει σοβαρά σε κίνδυ¬ 
νο το αεροσκάφος ή τους επιβαίνοντες σε αυτό, θεωρείται 
επίσης ότι συνιστά Συμβάν Επικινδύνων Υλικών. 

Συσκευασία (ΡεοΙορσ): Τ ο τελικό προϊόντης διαδικασίας 
για προετοιμασία του προς μεταφορά είδους, αποτελού- 
μενο από τα μέσα και υλικά συσκευασίας και το περιεχόμε¬ 
νο αυτό καθ’ εαυτό. 

Υπερσκευασία (Ονθφ3θΙ<): είναι η συσκευασία που χρη¬ 
σιμοποιεί ένας μεμονωμένος φορτωτής, προκειμένου να 
τοποθετήσει από κοινού μια ή περισσότερες συσκευασίες, 
δημιουργώντας μια ενιαία μονάδα για μεταφορά προκει¬ 
μένου έτσι να επιτύχει διευκόλυνση στην διαχείριση του 
φορτίου του και της στιβασίας. 

Φορτηγό αεροσκάφος: Κάθε αεροσκάφος, εκτός επιβα¬ 
τικού, το οποίο μεταφέρει αγαθά ή εμπορεύματα. 

ΚΕΦΑΛΑΙΟ 2 

ΕΦΑΡΜΟΓΗ 

2.1 Γενική Εφαρμογή 

Τα Πρότυπα και οι Συνιστώμενες Πρακτικές αυτού του 
Παραρτήματος, πρέπει να εφαρμόζονται σε όλες τις πτή¬ 
σεις των πολιτικών αεροσκαφών. Σε περιπτώσεις εξαιρετι¬ 
κά επείγουσες ή οσάκις οι άλλοι τρόποι μεταφοράς κρίνο- 
νται ακατάλληλοι ή οσάκις η πλήρης συμμόρφωση με τις 
απαιτήσεις του παρόντος έρχεται σε αντίθεση με το δημό¬ 
σιο συμφέρον, τότε τα εμπλεκόμενα Κράτη μπορούν να 
επιτρέψουν εξαιρέσεις από τις διατάξεις αυτές, με την 
προϋπόθεση ότι σε αυτές τις περιπτώσεις πρέπει να κατα¬ 
βάλλεται κάθε δυνατή προσπάθεια προς επίτευξη κατά την 
μεταφορά, ενός συνολικού επιπέδου ασφαλείας αναλόγου 
εκείνου που παρέχεται μέσω των διατάξεων αυτών. Προ¬ 
κειμένου δε για το Κράτος άνωθεν του οποίου γίνεται η διέ¬ 
λευση, μπορεί να δοθεί εξαίρεση εφαρμογής και στην πε¬ 
ρίπτωση ακόμα που κανένα από τα κριτήρια δεν συνηγο¬ 
ρούν για μια τέτοια χορήγηση, εφόσον κρίνεται ότι είναι 
εφικτή η τήρηση ενός επιπέδου ασφαλείας, αντιστοίχου με 
εκείνο που προβλέπουν τα εν σχετικά κριτήρια εξαίρεσης. 

Σημείωση 1. Σαν εμπλεκόμενα Κράτη θεωρούνται το Κρά¬ 
τος Προέλευσης, διέλευσης, υπέρπτησης και προορισμού 
του φορτίου, καθώς και το Κράτος του εκμεταλλευόμενου. 

Σημείωση 2. Στην 4.2 αναφέρονται τα επικίνδυνα Υλικά 
που υπό κανονικές συνθήκες είναι απαγορευμένα προς με¬ 
ταφορά και για τα οποία τα Κράτη μπορούν να τα θεωρούν 
ως εξαιρούμενα. 

Σημείωση 3. Στην 4.3, αναφέρονται τα επικίνδυνα υλικά 
των οποίων απαγορεύεται η εναέρια μεταφορά σε οποια¬ 
δήποτε περίπτωση. 

Σημείωση 4. Τέλος, δεν πρέπει να θεωρηθεί ότι οι διατά¬ 
ξεις του παρόντος αποβλέπουν στο να υποχρεώνουν ένα 
αερομεταφορέα να μεταφέρει ένα συγκεκριμένο αντικεί¬ 
μενο ή ουσία ή να αποτρέπουν κάποιον αερομεταφορέα 
από τα να υιοθετήσει ειδικές απαιτήσεις για την μεταφορά 
ενός συγκεκριμένου αντικειμένου ή ουσίας. 

2.2 Τεχνικές Οδηγίες περί Επικινδύνων Υλικών 

2.2.1 Κάθε Συμβαλλόμενο Κράτος πρέπει να λαμβάνει τα 
αναγκαία μέτρα προς επίτευξη συμμόρφωσης με τις επί 
μέρους διατάξεις που περιέχονται στο εγχειρίδιο του ΙΟΑΟ 
Τεχνικές Οδηγίες για την Ασφαλή Εναέρια Μεταφορά των 

Επικινδύνων Υλικών (ϋοο 9284), όπως αυτό εγκρίνεται και 
εκδίδεται κατά τακτά χρονικά διαστήματα σύμφωνα με την 
διαδικασία που καθιέρωσε το Συμβούλιο του ΙΟΑΟ. Επί¬ 
σης, κάθε Συμβαλλόμενο Κράτος πρέπει να λαμβάνει τα 
αναγκαία μέτρα προς επίτευξη εναρμόνισης με κάθε τρο¬ 
ποποίηση των τεχνικών Οδηγιών που μπορεί να γίνει κατά 
την διάρκεια της περιόδου ισχύος κάποιας έκδοσης του 
παραπάνω εγχειριδίου των Τεχνικών Οδηγιών. 

2.2.2 Σύσταση.- Κάθε Συμβαλλόμενο Κράτος, οφείλει να 
ενημερώνει τον ΙΟΑΟ, για τυχόν δυσκολίες που ανακύ¬ 
πτουν κατά την εφαρμογή των Τεχνικών Οδηγιών ή για τις 
όποιες προτεινόμενες τροποποιήσεις αυτών. 

2.2.3 Σύσταση.- Στις περιπτώσεις εκείνες κατά τις οποίες 
ενώ έχουν επέλθει τροποποιήσεις των Τεχνικών Οδηγιών 
(και που για λόγους ασφαλείας, οι τροποποιήσεις αυτές 
πρέπει να τύχουν άμεσης εφαρμογής), οι οποίες όμως δεν 
έχουν υιοθετηθεί από κάποιο συμβαλλόμενο Κράτος, τότε 
το Κράτος αυτό μπορεί, παρόλα αυτά, να διευκολύνει την 
διακίνηση των επικινδύνων Υλικών μέσα στην επικράτεια 
του, εφόσον αυτά αποστέλλονται από άλλο συμβαλλόμενο 
Κράτος σύμφωνα με την νέα τροποποίηση και με την προ¬ 
ϋπόθεση, ότι τα υλικά αυτά συνάδουν πλήρως με τις τρο¬ 
ποποιημένες απαιτήσεις. 

2.3 Πτήσεις εσωτερικού με πολιτικά αεροσκάφη 

Σύσταση.- Για λόγους ασφαλείας και ελαχιστοποίησης 

των εμπλοκών στην διεθνή μεταφορά των επικινδύνων υλι¬ 
κών, τα Συμβαλλόμενα Κράτη οφείλουν να λαμβάνουν επί¬ 
σης τα αναγκαία μέτρα συμμόρφωσης με το παρόν και τις 
Τεχνικές Οδηγίες, όσον αφορά τις πτήσεις εσωτερικού με 
πολιτικά αεροσκάφη. 

2.4 Εξαιρέσεις 

2.4.1 Αντικείμενα και ουσίες τα οποία θα μπορούσαν σε 
άλλες περιπτώσεις να χαρακτηρισθούν σαν επικίνδυνα υλι¬ 
κά, αλλά των οποίων ύπαρξη επί του αεροσκάφους είναι 
αναγκαία σύμφωνα με τις σχετικές απαιτήσεις πτητικής 
ικανότητας και κανονισμών πτητικής λειτουργίας, ή για συ¬ 
γκεκριμένους λόγους που αναφέρονται στις τεχνικές οδη¬ 
γίες, πρέπει να εξαιρεθούν από τις διατάξεις του παρόντος 
Παραρτήματος. 

2.4.2 Οσάκις αντικείμενα και ουσίες που προορίζονται 
για αντικατάσταση εκείνων που περιγράψαμε στην 2.4.1 ή 
τα οποία έχουν αφαιρεθεί προκειμένου να αντικαταστα- 
θούν από άλλα, πρόκειται να μεταφερθούν με αεροσκά¬ 
φος, πρέπει να μεταφέρονται σύμφωνα με τις διατάξεις 
του παρόντος Παραρτήματος, εφόσον επιτρέπονται από 
τις Τεχνικές Οδηγίες. 

2.4.3 Συγκεκριμένα αντικείμενα και ουσίες που φέρονται 
επί των επιβατών ή των μελών του πληρώματος, πρέπει να 
εξαιρούνται από τις διατάξεις του παρόντος και στην έκτα¬ 
ση που οι Τεχνικές Οδηγίες καθορίζουν. 

2.5 Γνωστοποίηση των διαφοροποιήσεων ως προς τις τε¬ 
χνικές Οδηγίες 

2.5.1 Οσάκις κάποιο συμβαλλόμενο Κράτος υιοθετεί δια¬ 
φορετικές διατάξεις από εκείνες που περιέχονται στις Τε¬ 
χνικές Οδηγίες, πρέπει να ενημερώσει άμεσα τον ΙΟΑΟ για 
αυτές τις επί μέρους εθνικές διαφοροποιήσεις, προκειμέ¬ 
νου αυτές να δημοσιευθούν στις Τεχνικές Οδηγίες. 

Σημείωση. Τα συμβαλλόμενα Κράτη σύμφωνα με το Άρ¬ 
θρο 38 στης Σύμβασης, οφείλουν να γνωστοποιούν κάποια 
διαφοροποίηση στις διατάξεις της 2.2.1, , μόνον όταν δεν 
μπορούν να αποδεχθούν τον υποχρεωτικό χαρακτήρα των 
τεχνικών Οδηγιών. Οσάκις τα Κράτη έχουν υιοθετήσει δια¬ 
φορετικές διατάξεις από εκείνες που καθορίζονται στις Τε¬ 


χνικές Οδηγίες, τότε αυτά οφείλουν να ενημερώσουν σύμ¬ 
φωνα με τις διατάξεις της 2.5 

2.5.2 Σύσταση.-Σε περιπτώσεις που κάποιος αερομεταφο¬ 
ρέας λαμβάνει αυστηρότερα μέτρα από εκείνα που αναφέ- 
ρονται στις Τεχνικές Οδηγίες, τότε το Κράτος του αερομε¬ 
ταφορέα οφείλει να λαμβάνει τα αναγκαία μέτρα προκειμέ¬ 
νου να διασφαλίσει την γνωστοποίηση των ως άνω διαφορο¬ 
ποιήσεων στον ΙΟΑΟ, ούτως ώστε να δημοσιευθούν αυτού 
του είδους οι διαφοροποιήσεις στις Τεχνικές Οδηγίες. 

2.6 Επίγεια μεταφορά 

Σύσταση.- Τα Κράτη οφείλουν να προετοιμάζονται στο να 
καταστήσουν δυνατή την αποδοχή προς επίγεια μεταφορά 
από και προς τα αεροδρόμια, επικινδύνων υλικών που προ¬ 
ορίζονται για εναέρια μεταφορά και τα οποία είναι προετοι¬ 
μασμένα σύμφωνα με τις Τεχνικές Οδηγίες του ΙΟΑΟ. 

ΚΕΦΑΛΑΙΟ 3 

ΚΑΤΑΤΑΞΗ ΤΩΝ ΕΠΙΚΙΝΔΥΝΩΝ ΥΛΙΚΩΝ 

Η κατάταξη ενός αντικειμένου ή μιας ουσίας πρέπει να γί¬ 
νεται σύμφωνα με τις διατάξεις των Τεχνικών Οδηγιών. 

Σημείωση. Οι λεπτομερείς ορισμοί των Τάξεων των Επικιν¬ 
δύνων Υλικών, περιέχονται στις Τεχνικές Οδηγίες. Οι Τάξεις 
προσδιορίζουν τους ενδεχόμενους κινδύνους που έχουν 
σχέση με την εναέρια μεταφορά των Επικινδύνων Υλικών και 
είναι εκείνες οι οποίες έχουν προταθεί από την εξ Ειδικών 
Επιτροπή στη Μεταφορά των Επικινδύνων Υλικών, του ΟΗΕ. 

ΚΕΦΑΛΑΙΟ 4 

ΠΕΡΙΟΡΙΣΜΟΙ ΣΤΗΝ ΕΝΑΕΡΙΑ ΜΕΤΑΦΟΡΑ ΤΩΝ 
ΕΠΙΚΙΝΔΥΝΩΝ ΥΛΙΚΩΝ 

4.1 Επικίνδυνα Υλικά των οποίων επιτρέπεται η εναέρια 
μεταφορά 

Η εναέρια μεταφορά επικινδύνων υλικών πρέπει να απα¬ 
γορεύεται εκτός και αν προβλέπεται στο παρόν και στις 
προδιαγραφές και διαδικασίες που καθορίζονται στις Τε¬ 
χνικές Οδηγίες. 

4.2 Επικίνδυνα Υλικά απαγορευμένα προς μεταφορά 
εκτός και αν εξαιρούνται 

Τα παρακάτω αναφερόμενα επικίνδυνα υλικά απαγορεύ¬ 
εται να φορτώνονται σε αεροσκάφος, εκτός και αν εξαι¬ 
ρούνται από τα εμπλεκόμενα κράτη σύμφωνα με την 2.1 ή 
εφόσον οι διατάξεις των Τεχνικών Οδηγιών δείχνουν ότι 
αυτά τα είδη μπορούν να μεταφερθούν κατόπιν έγκρισης 
που χορηγείται από το Κράτος Προέλευσης: 

α) αντικείμενα και ουσίες που καθορίζονται στις Τεχνικές 
Οδηγίες ως απαγορευμένα για μεταφορά υπό συνήθεις 
συνθήκες. 

β) μολυσμένα ζώντα ζώα 

4.3 Επικίνδυνα Υλικά των οποίων απαγορεύεται η εναέ¬ 
ρια μεταφορά σε οποιαδήποτε περίπτωση 

Αντικείμενα ή ουσίες που είτε με βάση το όνομα τους, είτε 
με βάση την γενική περιγραφή τους στο Εγχειρίδιο των Τε¬ 
χνικών Οδηγιών, προσδιορίζονται ακριβώς, σαν υπό οποια¬ 
δήποτε περίπτωση απαγορευμένα προς αερομεταφορά εί¬ 
δη, δεν πρέπει να φορτώνονται σε κανένα αεροσκάφος. 

ΚΕΦΑΛΑΙΟ 5 

ΣΥΣΚΕΥΑΣΙΑ 

5.1 Γενικές Προϋποθέσεις 

Τα Επικίνδυνα Υλικά πρέπει να συσκευάζονται σύμφωνα 

με τις διατάξεις του παρόντος και των όσων προβλέπουν οι 
Τεχνικές Οδηγίες. 

5.2 Μέσα Συσκευασίας 

5.2.1 Τα Μέσα Συσκευασίας που χρησιμοποιούνται για 
την εναέρια μεταφορά επικινδύνων φορτίων πρέπει να εί¬ 
ναι καλής ποιότητας και πρέπει να είναι έτσι κατασκευα¬ 
σμένες και ασφαλώς κλεισμένες, ώστε να αποτρέπουν τυ¬ 
χόν διαρροή, που θα μπορούσε να λάβει χώρα υπό ομαλές 
συνθήκες μεταφοράς, λόγω μεταβολών στην θερμοκρα¬ 
σία, την υγρασία ή την πίεση ή λόγω δονήσεων. 

5.2.2 Τα μέσα συσκευασίας πρέπει να ανταποκρίνονται στο 
είδος του περιεχομένου. Συσκευασίες που βρίσκονται σε 
άμεση επαφή με επικίνδυνα υλικά πρέπει να είναι ανθεκτικές 
σε οποιαδήποτε χημική ή άλλη αντίδραση αυτώντων υλικών. 

5.2.3 Οι συσκευασίες πρέπει να ικανοποιούν τις προδια¬ 
γραφές υλικών και κατασκευής που περιέχονται στις Τε¬ 
χνικές Οδηγίες. 

5.2.4 Οι συσκευασίες πρέπει να δοκιμάζονται σύμφωνα 
με τις προδιαγραφές των τεχνικών Οδηγιών. 

5.2.5 Συσκευασίες για τις οποίες η κατακράτηση υγρών 
αποτελεί βασική προϋπόθεση, πρέπει να είναι ανθεκτικές, 
χωρίς διαρροές, στηνπίεση εκείνη που υπαγορεύουνοιΤε- 
χνικές Οδηγίες. 

5.2.6 0ι εσωτερικές επί μέρους συσκευασίες πρέπει να εί¬ 
ναι έτσι διαμορφωμένες, ασφαλισμένες και διαχωρισμένες 
μεταξύ τους, ώστε να αποτρέπεται ο κίνδυνος θραύσης ή 
διαρροής και να ελέγχεται η κίνηση τους εντός της εξωτερι¬ 
κής συσκευασίας, κάτω από ομαλές συνθήκες μεταφοράς. 
Τα απορροφητικά και διαχωριστικά υλικά, δεν πρέπει να 
αντιδρούν επικίνδυνα με το περιεχόμενο των συσκευασιών. 

5.2.7 Καμία συσκευασία δεν πρέπει να επαναχρησιμο- 
ποιείται μέχρις ότου ελεγχθεί και διαπιστωθεί ότι είναι 
απαλλαγμένη από διάβρωση ή άλλη ζημιά. Οσάκις μια συ¬ 
σκευασία επαναχρησιμοποιείται, πρέπει να λάβουμε όλα 
τα αναγκαία μέτρα προκειμένου να αποτρέψουμε την νό- 
θευση του νέου περιεχομένου τους. 

5.2.8 Εάν, λόγω της φύσης του προηγουμένου περιεχο¬ 
μένου τους, οι κενές και ακαθάριστες συσκευασίες μπορεί 
να καταστούν επικίνδυνες, πρέπει αυτές να είναι ερμητικά 
κλειστές και να τις χειριζόμαστε σύμφωνα με τον επικινδυ- 
νότητα που αυτές συνεπάγονται. 

5.2.9 Καμία βλαβερή ποσότητα επικίνδυνης ουσίας δεν 
πρέπει να έρχεται σε επαφή με το εξωτερικό μέρος των συ¬ 
σκευασιών. 

ΚΕΦΑΛΑΙΟ 6 

ΣΗΜΑΝΣΕΙΣ ΚΑΙ ΕΠΙΓΡΑΦΕΣ 

6.1 Σημάνσεις (ίαάθΙΙίηρ) 

Εκτός και αν προβλέπεται κάτι διαφορετικό από τις Τε¬ 
χνικές Οδηγίες, κάθε συσκευασία επικινδύνων φορτίων 
πρέπει να σημαίνεται (ΙαάθΙΙθά) με τις κατάλληλες σημάν¬ 
σεις και σύμφωνα με τις διατάξεις του εγχειριδίου των τε¬ 
χνικών Οδηγιών. 

6.2 Επιγραφές (ΜαΓ^ίηρ) 

6.2.1 Εκτός και αν προβλέπεται κάτι διαφορετικό από τις 
Τεχνικές Οδηγίες, κάθε συσκευασία Επικινδύνων Φορτίων 
πρέπει να φέρει την κατάλληλη επιγραφή που θα περιέχει 
την Ειδική Ονομασία Αποστολής των περιεχομένων ειδών 
καθώς και τον αριθμό ΙΙΝ, εφόσον προβλέπεται τέτοιος, 
καθώς και λοιπές επιγραφές όπως αυτές υπαγορεύονται 
από τις Τεχνικές Οδηγίες. 

6.2.2 Αναγραφή των προδιαγραφών επί της συσκευασίας 

Εφόσον δεν προβλέπεται κάτι διαφορετικό από τις Τεχνι- 

κές Οδηγίες, κάθε συσκευασία που είναι κατασκευασμένη 


σύμφωνα με κάποια προδιαγραφή που περιέχεται στις Τε¬ 
χνικές Οδηγίες, πρέπει να φέρει επ’ αυτής επιγραφή, όπως 
αυτή προβλέπεται από τις σχετικές διατάξεις των τεχνικών 
Οδηγιών. Επίσης, καμία συσκευασία δεν πρέπει να φέρει 
επ’ αυτής αναγραφή της συγκεκριμένης Οδηγίας παρά μό¬ 
νο όταν αυτή ικανοποιεί τις αντίστοιχες απαιτήσεις των Τε¬ 
χνικών Οδηγιών. 

6.3 Γλώσσα που χρησιμοποιείται για τις επιγραφές 

Σύσταση. Πέρα από την γλώσσα που απαιτεί το Κράτος 
Προέλευσης, και εν αναμονή ενός πλέον κατάλληλου συμβο¬ 
λισμού για διεθνή χρήση, οφείλεται να χρησιμοποιείται την 
Αγγλική γλώσσα για την σήμανση των επικινδύνων Υλικών. 

ΚΕΦΑΛΑΙΟ 7 

ΥΠΟΧΡΕΩΣΕΙΣ ΑΠΟΣΤΟΛΕΑ 

7.1 Γενικές απαιτήσεις 

Πριν από κάθε παράδοση μιας συσκευασίας ή υπερσκευ- 
ασίας που περιέχουν επικίνδυνα υλικά, προκειμένου να με¬ 
ταφερθούν με αεροσκάφος, πρέπει με ευθύνη του αποστο¬ 
λέα τους να διασφαλίζεται ότι δεν απαγορεύεται η εναέρια 
μεταφορά τους και ότι αυτά είναι καταλλήλως συσκευασμέ¬ 
να, φέρουν επ’ αυτών τις απαραίτητες επιγραφές και ση¬ 
μάνσεις και ότι συνοδεύονται από το καταλλήλως συμπλη¬ 
ρωμένο δελτίο αποστολής Επικινδύνων Υλικών, όπως προ- 
βλέπεται σχετικά στο παρόν και τις Τεχνικές Οδηγίες. 

7.2 Συνοδευτικά Έγγραφα Αποστολής για Επικίνδυνα 
Υλικά 

7.2.1 Εκτός και αν προβλέπεται κάτι διαφορετικό από τις 
Τεχνικές Οδηγίες, το άτομο εκείνο που προσφέρει επικίν¬ 
δυνα υλικά για εναέρια μεταφορά, πρέπει να συμπληρώνει 
υπογράφει και παραδίδει στον αερομεταφορέα ένα συνο¬ 
δευτικό δελτίο αποστολής για επικίνδυνα Υλικά, το οποίο 
πρέπει να περιέχει τις πληροφορίες που απαιτούνται σύμ¬ 
φωνα με τις τεχνικές Οδηγίες. 

7.2.2 Το δελτίο αποστολής πρέπει να συνοδεύεται από 
μια δήλωση υπογεγραμμένη από το άτομο εκείνο που προ¬ 
σφέρει τα προς μεταφορά Επικίνδυνα Υλικά. Στην δήλωση 
αυτή πρέπει να αναγράφεται ότι τα παραπάνω επικίνδυνα 
υλικά περιγράφονται πλήρως και με ακρίβεια από τις Ειδι¬ 
κές Ονομασίες Αποστολής και ότι αυτά τα υλικά έχουν κα¬ 
ταταχθεί στις ανάλογες τάξεις, έχουν συσκευασθεί, ση- 
μανθεί και ότι αυτά είναι στην κατάλληλη κατάσταση για 
εναέρια μεταφορά, σύμφωνα με τις σχετικές διατάξεις. 

7.3 Προς χρήση Γλώσσες 

Σύσταση.- Πέρα από τις γλώσσες που μπορεί να απαι¬ 
τούνται από το Κράτος Προέλευσης, και εν αναμονή της υι¬ 
οθέτησης μιας πλέον κατάλληλης μορφής συμβολισμού 
για παγκόσμια χρήση, για την συμπλήρωση των Πιστοποι¬ 
ητικών που αφορούν τα Επικίνδυνα Υλικά, οφείλει να χρη¬ 
σιμοποιεί την Αγγλική. 

ΚΕΦΑΛΑΙΟ 8 

ΕΥΘΥΝΗ ΑΕΡΟΜΕΤΑΦΟΡΕΑ 

8.1 Αποδοχή για μεταφορά 

Ο αερομεταφορέας δεν πρέπει να αποδέχεται επικίνδυ¬ 
να υλικά για μεταφορά: 

α) εκτός και αν τα επικίνδυνα υλικά συνοδεύονται από συ¬ 
μπληρωμένο πιστοποιητικό μεταφοράς επικινδύνων υλικών 
εκτός και εάν από το Εγχειρίδιο Τεχνικών Οδηγιών δεν προκύ¬ 
πτει υποχρέωση για συμπλήρωση αυτού του πιστοποιητικού. 

β) μέχρις ότου, το κιβώτιο, υπερσκευασία ή το εμπορευ¬ 
ματοκιβώτιο (ΐΓθίρΙτΐ οοπίαίηοή, που περιέχει επικίνδυνα 
υλικά, ελεγχθεί σύμφωνα με τις διαδικασίες τις σχετικές με 

την αποδοχή τέτοιων υλικών οι οποίες περιέχονται στο Εγ¬ 
χειρίδιο Τεχνικών Οδηγιών. 

Σημείωση 1. Σχετικά με την αναφορά ατυχημάτων και συμ¬ 
βάντων με επικίνδυνα Υλικά, παρακάτω στο Κεφάλαιο 12 

Σημείωση 2. Στις τεχνικές Οδηγίες περιέχονται οδηγίες 
σχετικά με την αποδοχή των Υπερσκευασιών. 

8.2 Πίνακας ελέγχου παραλαβής επικινδύνων φορτίων 
(οάθοΜίεί) 

Κάθε αερομεταφορέας πρέπει να εκπονεί και να χρησι¬ 
μοποιεί πίνακες ελέγχου για την παραλαβή των προς μετα¬ 
φορά επικινδύνων υλικών, σαν βοήθημα ελέγχου της τή¬ 
ρησης των προϋποθέσεων της 8.1. 

8.3 Φόρτωση και Αποθήκευση 

Συσκευασίες και υπερσκευασίες που περιέχουν επικίν¬ 
δυνα υλικά και εμπορευματοκιβώτια με ραδιενεργά υλικά, 
πρέπει να φορτώνονται και να αποθηκεύονται σύμφωνα με 
τις διατάξεις των Τεχνικών Οδηγιών 

8.4 Επιθεώρηση για ύπαρξη τυχόν ζημιών ή διαρροών 

8.4.1 Επί μέρους συσκευασίες, ή υπερσκευασίες που πε¬ 
ριέχουν επικίνδυνα υλικά, καθώς και εμπορευματοκιβώτια 
που περιέχουν ραδιενεργά υλικά, πρέπει να επιθεωρούνται 
για ύπαρξη τυχόν διαρροών ή ζημιών προτού αυτά φορτω¬ 
θούν στο αεροσκάφος ή εντός των υΐά. Συσκευασίες που 
παρουσιάζουν διαρροή ή ζημιές, δεν πρέπει να φορτώνο¬ 
νται στο αεροσκάφος. 

8.4.2 Οι Αυτοτελείς Μονάδες Μεταφοράς Φορτίου ΙΜ-ϋ, 
δεν πρέπει να φορτώνονται στο α/φος, εκτός και αν αυτές 
επιθεωρηθούν και βρεθούν απαλλαγμένες από κάθε ένδει¬ 
ξη διαρροής οποιουδήποτε επικινδύνου υλικού που περιέ- 
χεται εντός αυτών και ότι δεν έχει προκληθεί ζημιά σε κά¬ 
ποιο από αυτά. 

8.4.3 Όταν διαπιστωθεί ότι κάποια συσκευασία Επικινδύ¬ 
νων Υλικών που φορτώνεται σε αεροσκάφος εμφανίζει ση¬ 
μάδια ζημιών ή διαρροής, ο αερομεταφορέας πρέπει να την 
απομακρύνει από το αεροσκάφος ή να ζητάει προς τούτο 
την συνδρομή αρμόδιας αρχής ή φορέα. Στην συνέχεια 
πρέπει να διασφαλίζει ότι το υπόλοιπο φορτίο βρίσκεται σε 
κατάσταση κατάλληλη για εναέρια μεταφορά, καθώς επί¬ 
σης το ότι καμία άλλη συσκευασία δεν έχει επηρεασθεί. 

8.4.4 Συσκευασίες που περιέχουν επικίνδυνα ή ραδιε¬ 
νεργά υλικά, πρέπει να επιθεωρούνται για διαπίστωση τυ¬ 
χόν ζημιών ή διαρροών κατά την διαδικασία εκφόρτωσης 
από το αεροσκάφος ή από την Αυτοτελή Μονάδα Μεταφο¬ 
ράς Φορτίου ΙΙίϋ . Στην περίπτωση που διαπιστωθεί ύπαρ¬ 
ξη ζημιάς ή διαρροής, ο χώρος όπου είχαν αποθηκευθείτα 
Επικίνδυνα Υλικά επί του αεροσκάφους, πρέπει να επιθεω¬ 
ρηθεί για τυχόν ζημιά ή μόλυνση. 

8.5 Περιορισμοί φόρτωσης στον θάλαμο επιβατών ή το 
πιλοτήριο 

Τα Επικίνδυνα Υλικά δεν πρέπει να φέρονται στον θάλα¬ 
μο επιβατών του αεροσκάφους όταν αυτό μεταφέρει επι¬ 
βάτες ή στο πιλοτήριο, εκτός από τις περιπτώσεις εκείνες 
που αυτό επιτρέπεται με βάση τις Τεχνικές Οδηγίες. 

8.6 Απομάκρυνση της μόλυνσης 

8.6.1 Κάθε επικίνδυνη μόλυνση που διαπιστώνεται σε αε¬ 
ροσκάφος, σαν αποτέλεσμα διαρροής ή ζημίας σε Επικίν¬ 
δυνα Υλικά, πρέπει να εξαλείφεται χωρίς καθυστέρηση. 

8.6.2 Όταν αεροσκάφος που έχει μολυνθεί από ραδιενερ¬ 
γά υλικά, πρέπει να τίθεται εκτός πτήσεων και να μην επα¬ 
νέρχεται σε χρήση μέχρις ότου το επίπεδο της ραδιενέργει¬ 
ας σε κάθε προσβάσιμη επιφάνεια του, να γίνει μικρότερο 
από τις τιμές που αναφέρονται στις Τεχνικές Οδηγίες. 


8.7 Διαχωρισμός φορτίου 

8.7.1 Συσκευασίες που περιέχουν Επικίνδυνα Υλικά τα 
οποία θα μπορούσαν να αντιδράσουν επικίνδυνα το ένα με 
το άλλο, δεν πρέπει να στοιβάζονται στο αεροσκάφοςτο ένα 
δίπλα στο άλλο, σε θέση που θα μπορούσε να επιτρέψει την 
μεταξύ αυτών αντίδραση σε περίπτωση διαρροής τους 

8.7.2 Συσκευασίες τοξικών και μολυσματικών ουσιών 
πρέπει να φορτώνονται στο αεροσκάφος, σύμφωνα με τις 
διατάξεις των Τεχνικών Οδηγιών. 

8.7.3 Συσκευασίες ραδιενεργών υλικών πρέπει να φορτώ¬ 
νονται στο αεροσκάφος έτσι ώστε να παραμένουν μακριά 
από ανθρώπους, ζώντα ζώα και ανεπεξέργαστο φιλμ, σύμ¬ 
φωνα με τις διατάξεις του Εγχειριδίου Τεχνικών Οδηγιών. 

8.8 Ασφάλιση του φορτίου Επικινδύνων Υλικών 

Οσάκις φορτώνονται Επικίνδυνα Υλικά σύμφωνα με τις 

διατάξεις που περιέχονται στο παρόν, ο αερομεταφορέας 
πρέπει να προφυλάσσει τα Επικίνδυνα Υλικά από τυχόν πρό¬ 
κληση ζημίας σε αυτά, ενώ πρέπει να ασφαλίζει αυτά στο αε¬ 
ροσκάφος, κατά τέτοιο τρόπο που θα απέτρεπε κάθε μετα¬ 
κίνηση τους κατά την διάρκεια της πτήσης η οποία θα μπο¬ 
ρούσε να αλλάξει τον προσανατολισμό των συσκευασιών. 
Για συσκευασίες που περιέχουν ραδιενεργά υλικά η ασφά¬ 
λιση τους πρέπει να είναι επαρκής, ώστε πάντα να ικανοποι¬ 
ούνται οι απαιτήσεις διαχωρισμού της 8.6.3. 

8.9 Φόρτωση σε φορτηγό αεροσκάφος 

Συσκευασίες Επικινδύνων Υλικών που φέρουν την ένδειξη 

"Μόνο σε φορτηγό Α/φος", πρέπει να φορτώνονται κατά τέ¬ 
τοιο τρόπο ώστε κάποιο μέλοςτου πληρώματος ή άλλο εξου¬ 
σιοδοτημένο άτομο να μπορεί να βλέπει, να χειρίζεται και 
όπου το μέγεθος και το βάρος τους το επιτρέπει, να διαχω¬ 
ρίζει εν πτήσειτέτοιες συσκευασίες από το υπόλοιπο φορτίο. 

ΚΕΦΑΛΑΙΟ 9 

ΠΑΡΟΧΗ ΠΛΗΡΟΦΟΡΙΩΝ 

9.1 Πληροφορίες στον Κυβερνήτη του α/φους 

Ο εκμεταλλευόμενος αεροσκάφος, με το οποίο πρόκει¬ 
ται να μεταφερθούν και Επικίνδυνα Υλικά, πρέπει όσο το 
δυνατόν νωρίτερα πριντην αναχώρηση του α/φους, να πα¬ 
ρέχει στον κυβερνήτη του γραπτή ενημέρωση, όπως αυτή 
προβλέπεται από τις Τεχνικές Οδηγίες. 

9.2 Πληροφορίες και οδηγίες προς τα μέλη πληρώματος 

Ο αερομεταφορέας πρέπει να περιλάβει στο Εγχειρίδιο 

Πτητικής Εκμετάλλευσης του τέτοιες πληροφορίες, ώστε 
να καταστήσει ικανά τα μέλη του πληρώματος να φέρουν 
εις πέρας τα καθήκοντα τους ειδικά όσον αφορά την μετα¬ 
φορά Επικινδύνων Υλικών. Επίσης, πρέπει να παρέχει οδη¬ 
γίες σχετικές με τις ενέργειες στις οποίες πρέπει να προ- 
βούν, σε περιπτώσεις καταστάσεων ανάγκης που ανακύ¬ 
πτουν λόγω Επικινδύνων Υλικών. 

9.3 Πληροφορίες προς τους επιβάτες 

Κάθε συμβαλλόμενο Κράτος πρέπει να διασφαλίζει ότι δια¬ 
νέμονται πληροφορίες κατά τέτοιο τρόπο, ώστε οι επιβάτες 
να ενημερώνονται σχετικά με τους τύπους των επικινδύνων 
υλικών εκείνων των οποίων δεν επιτρέπεται η μεταφορά με 
αεροσκάφος, όπως προβλέπεται από τις τεχνικές Οδηγίες. 

9.4 Πληροφορίες προς λοιπά άτομα 

Οι αερομεταφορείς, αποστολείς φορτίου ή άλλοι φορείς 
που εμπλέκονται στην εναέρια μεταφορά Επικινδύνων Υλι¬ 
κών, πρέπει να παρέχουν πληροφορίες προς το προσωπικό 
τους τέτοιες, που να καθιστούν ικανά τα μέλη του προσωπι¬ 
κού τους να ανταποκρίνονται στα καθήκοντα τους αναφορικά 
με την μεταφορά επικινδύνων υλικών. Επίσης πρέπει να πα- 

ρέχει οδηγίες σχετικά με τις ενέργειες που πρέπει να προ- 
βούν σε καταστάσεις ανάγκης σχετικές με Επικίνδυνα Υλικά. 

9.5 Πληροφορίες από τον κυβερνήτη προς τις αερολιμε- 
νικές αρχές 

Όταν λάβει χώρα κατάσταση ανάγκης κατά την διάρκεια 
της πτήσης, ο κυβερνήτης πρέπει - εφόσον οι καταστάσεις 
το επιτρέπουν - να πληροφορεί την αρμοδία υπηρεσία ενα¬ 
έριας κυκλοφορίας, προκειμένου εκείνη με την σειρά της 
να ενημερώσει τις αερολιμενικές αρχές, σχετικά με την 
ύπαρξη επικινδύνων υλικών επί του αεροσκάφους, όπως 
προβλέπουν οι Τεχνικές Οδηγίες. 

9.6 Πληροφορίες σε περιπτώσεις αεροπορικών ατυχη¬ 
μάτων ή συμβάντων 

9.6.1 Στην περίπτωση αεροπορικού ατυχήματος, ο αερομε¬ 
ταφορέας του αεροσκάφους το οποίο μεταφέρει επικίνδυνα 
υλικά σαν φορτίο, πρέπει χωρίς χρονοτριβή να παρέχει πλη¬ 
ροφορίες προς το προσωπικό έρευνας και διάσωσης, που 
σπεύδει στον τόπο του ατυχήματος, σχετικά με τα επικίνδυνα 
υλικά που υπάρχουν επί του αεροσκάφους, όπως αυτά πε- 
ριέχονται στην έγγραφη ενημέρωση προς τον Κυβερνήτη. 

9.6.2 Στην περίπτωση αεροπορικού συμβάντος ο εκμε¬ 
ταλλευόμενος α/φος που μεταφέρει Επικίνδυνα Υλικά σαν 
φορτίο, πρέπει κατόπιν αιτήσεως να παράσχει χωρίς χρο¬ 
νοτριβή στο προσωπικό διάσωσης που σπεύδει στο ατύχη¬ 
μα , τις απαιτούμενες πληροφορίες για τα επικίνδυνα υλικά 
που υπάρχουν στο αεροσκάφος , όπως αυτά φαίνονται 
στην έγγραφη ενημέρωση προς τον Κυβερνήτη. 

ΕΚΠΟΝΗΣΗ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ 

Σύμφωνα με τις απαιτήσεις του Εγχειριδίου Τεχνικών 
Οδηγιών, πρέπει να εκπονούνται εκπαιδευτικά προγράμμα¬ 
τα, τα οποία πρέπει να τηρούνται συνεχώς ενημερωμένα. 

ΚΕΦΑΛΑΙΟ 11 
ΣΥΜΜΟΡΦΩΣΗ 

11.1 Συστήματα επιθεωρήσεων 

Κάθε Συμβαλλόμενο Κράτος πρέπει να καθιερώσει δια¬ 
δικασίες επιθεωρήσεων, ελέγχου και μηχανισμών αναγκα¬ 
στικής εφαρμογής, με στόχο την συμμόρφωση με τους κα¬ 
νονισμούς των Επικινδύνων Υλικών. 

Σημείωση. Οι παραπάνω διαδικασίες δέον όπως περι¬ 
λαμβάνουν διατάξεις για την επιθεώρηση τόσο των παρα¬ 
στατικών εγγράφων, όσο και του φορτίου καθώς επίσης 
καιτης ακολουθούμενης πρακτικήςτων αερομεταφορέων, 
λαμβάνοντας πρόνοια για εξεύρεση μιας μεθόδου για διε- 
ρεύνηση τυχόν παραβάσεων (11.3). 

11.2 Συνεργασία μεταξύ Κρατών 

Σύσταση.- Κάθε Συμβαλλόμενο Κράτος οφείλει να συμ¬ 
μετέχει σε κοινές με άλλα Κράτη προσπάθειες συνεργα¬ 
σίας σε θέματα που έχουν σχέση με τις παραβιάσεις των 
κανονισμών Επικινδύνων Υλικών, με στόχο τον περιορισμό 
αυτών. Τέτοιες προσπάθειες συνεργασίας μπορούν να πε¬ 
ριλαμβάνουν τον συντονισμό των ενεργειών σε περιπτώ¬ 
σεις διερευνήσεων και λήψης μέτρων, καθώς και ανταλλα¬ 
γής πληροφοριών γύρω από το ιστορικό συμμόρφωσης 
μιας χώρας μετους κανονισμούς ή σε περιπτώσεις από κοι¬ 
νού επιθεωρήσεων, ανταλλαγής τεχνικού προσωπικού, 
κοινών συναντήσεων και συνεδρίων. Ως κατάλληλες πλη¬ 
ροφορίες που θα μπορούσαν να ανταλλαγούν είναι πληρο¬ 
φοριακά φυλλάδια επικινδύνων υλικών, συμβουλευτικά 
έντυπα, προτεινόμενες ενέργειες για καθιέρωση ρυθμιστι¬ 
κών διατάξεων, αναφορές συμβάντων, αποδεικτικά στοι¬ 


χεία που έχουν προκύψει από την διερεύνηση συμβάντων, 
πειθαρχικές ποινές, εκπαιδευτικά εγχειρίδια κατάλληλα 
για κοινοποίηση τους προς τους ενδιαφερομένους. 

11.3 Ποινές 

11.3.1 Κάθε Συμβαλλόμενο Κράτος πρέπει να λαμβάνει 
τέτοια μέτρα που να καθιστούν δυνατή την συμμόρφωση 
με τους Κανονισμούς των Επικινδύνων Υλικών. Στα μέτρα 
αυτά περιλαμβάνονται και οι ανάλογες ποινές για παρα¬ 
βιάσεις των παραπάνω κανονισμών. 

11.3.2 Κάθε συμβαλλόμενο Κράτος πρέπει να προβεί στις 
απαιτούμενες ενέργειες προκειμένου να επιτυγχάνεται 
συμμόρφωση μετους κανονισμούς Επικινδύνων Υλικών, και 
να επιβάλλονται οι ανάλογες ποινές σε περιπτώσεις παρα¬ 
βάσεων. Τέτοιες περιπτώσεις απαντιόνται οσάκις υπάρχουν 
πληροφορίες από κάποιο άλλο Συμβαλλόμενο Κράτος σχε¬ 
τικά με κάποια παράβαση, όπως για παράδειγμα όταν βρε¬ 
θεί κάποιο φορτίο επικινδύνων υλικών να μην είναι σύμφωνο 
με τις απαιτήσεις των Τεχνικών Οδηγιών, κατά την άφιξη σε 
ένα Συμβαλλόμενο Κράτος, οπότε το τελευταίο αναφέρει το 
γεγονός στο Κράτος Προέλευσης 

11.4 Επικίνδυνα Υλικά μέσω ταχυδρομείου 

Σύσταση. Κάθε Συμβαλλόμενο Κράτος οφείλει να καθιε¬ 
ρώνει διαδικασίες με στόχο την αποτροπή εισόδου επικιν¬ 
δύνων υλικών στις αερομεταφορές, μέσω των ταχυδρομι¬ 
κών υπηρεσιών. 

Σημείωση. Η Παγκόσμια Ταχυδρομική Ένωση έχει καθιε¬ 
ρώσει διεθνείς διαδικασίες για την αποτροπή εισόδου επι¬ 
κινδύνων υλικών στις αερομεταφορές μέσω των ταχυδρο¬ 
μικών υπηρεσιών. 

ΑΝΑΦΟΡΑ ΑΤΥΧΗΜΑΤΩΝ Ή ΣΥΜΒΑΝΤΩΝ 
ΠΟΥ ΕΧΟΥΝ ΣΧΕΣΗ ΜΕ ΕΠΙΚΙΝΔΥΝΑ ΥΛΙΚΑ 

12.1 Με στόχο την αποτροπή επανεμφάνισης ατυχημά¬ 
των τα οποία έχουν σχέση με Επικίνδυνα Υλικά, κάθε συμ¬ 
βαλλόμενο Κράτος πρέπει να καθιερώνει διαδικασίες για 
την διερεύνηση και συνδυασμό πληροφοριών που έχουν 
σχέση με τέτοια ατυχήματα και συμβάντα τα οποία λαμβά¬ 
νουν χώρα στην επικράτεια του και τα οποία προϋποθέτουν 
μεταφορά επικινδύνων υλικών από και προς άλλο Κράτος. 
Οι αναφορές σε περιπτώσεις τέτοιων ατυχημάτων πρέπει 
να γίνονται σύμφωνα με τις Τεχνικές Οδηγίες. 

12.2 Σύσταση. Με σκοπό την αποτροπή της επανεμφάνι¬ 
σης ατυχημάτων και συμβάντων που έχουν σχέση με Επι¬ 
κίνδυνα Υλικά, κάθε Συμβαλλόμενο Κράτος οφείλει να κα¬ 
θιερώνει διαδικασίες για την διερεύνηση και τον συνδυα¬ 
σμό πληροφοριών που αφορούν σε τέτοια ατυχήματα ή 
συμβάντα τα οποία δεν έχουν σχέση με εκείνα της 12.1 και 
λαμβάνουν χώρα στην Επικράτεια του. Οι αναφορές τέτοι¬ 
ων ατυχημάτων ή συμβάντων, οφείλεται να γίνονται σύμ¬ 
φωνα με τις προδιαγραφές των Τεχνικών Οδηγιών. 

Άρθρο δεύτερο 

Σε περίπτωση διαφορών ανάμεσα στο Αγγλικό και Ελλη¬ 
νικό κείμενο όπως αυτό παρατίθεται στο άρθρο πρώτο της 
παρούσης, κατισχύει το Αγγλικό πρωτότυπο της εκάστοτε 
ισχύουσας έκδοσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

